**nolikums**

cenu aptaujai “**Bāzes stacijas piegādes un uzstādīšanas pakalpojums attālinātai datu un parametru nolasīšanai no skaitītājiem, izmantojot LoRa WAN standartu**”

**1. VISPĀRĪGA INFORMĀCIJA**

1. **Ziņas par pasūtītāju**
	1. Pasūtītājs: SIA “Ķekavas nami”, vienotais reģistrācijas Nr.40003359306, juridiskā adrese: Rāmavas iela 17, Rāmava, Ķekavas pagasts, Ķekavas novads, LV-2111, e-pasts: info@kekavasnami.lv..
	2. Cenu aptaujas nolikums apstiprināts iepirkumu komisijas 2023.gada 11.oktobra sēdē.
	3. Kontaktpersona par cenu aptaujas dokumentāciju: SIA “Ķekavas nami” projekta vadītāja asistents Ilgonis Leišavnieks, tālr.: 29286907, e-pasts: ilgonis@kekavasnami.lv.

 **2. CENU APTAUJAS PRIEKŠMETS**

1. **Cenu aptaujas priekšmeta apraksts un apjoms**
	1. Cenu aptaujas priekšmets ir trīs bāzes stacijas piegāde un uzstādīšana attālinātai datu un parametru nolasīšanai no individuālajiem un komercskaitītājiem, kas izmanto LoRa WAN standartu.
	2. Bāzes staciju atrašanās vieta Ķekavas novadā: Daugmalē (uz Pasūtītāja ūdens torņa ciemata centrā), Katlakalnā (uz Pasūtītāja ūdens torņa Pļavniekkalna ielā 44A), Valdlaučos (uz Pasūtītāja ūdens torņa, bet var tik mainīta, ja nenodrošinās parklājumu). Iepirkuma priekšmeta tehniskās specifikācijas aprakstītas Nolikuma 1.pielikumā.
	3. Cenu aptaujas nomenklatūra (CPV): 32270000-6 (Digitālās pārraides ierīces).
	4. Līguma izpildes termiņš:
		1. bāzes stacijas uzstādīšana Katlakalnā un Valdlaučos: sešu nedēļu laikā pēc līguma noslēgšanas;
		2. bāzes stacijas uzstādīšana Daugmalē: astoņu nedēļu laikā pēc līguma noslēgšanas.

3. PIEDĀVĀJUMA IESNIEGŠANA UN PRETENDENTA IESNIEDZAMIE KVALIFIKĀCIJAS DOKUMENTI

3.1. Piedāvājumu cenu aptaujā iesniedz iesūtot e-pastā: info@kekavasnami.lv vai klātienē Rāmavas ielā 17, Rāmava, Ķekavas pagastā, Ķekavas novadā līdz 2023.gada 18.oktobrim plkst. 11.00.

3.2. Pretendenta pieteikums un finanšu piedāvājums jāsagatavo saskaņā ar tehniskās specifikācijas prasībām un jāiesniedz piedāvājuma veidne (2.pielikums), ievērojot šādas prasības:

* + 1. piedāvājuma cenā ir iekļauti visi plānotie izdevumi, kas nepieciešami iepirkuma līguma izpildei pilnā apmērā, atbilstošā kvalitātē un saskaņā ar spēkā esošajiem normatīvajiem aktiem;
		2. jāparedz visas nepieciešamās izmaksas, kas radīsies līguma izpildes laikā, kā arī izmaksas, kas var būt nepieciešamas, lai nodrošinātu atbilstību normatīvu aktu prasībām, kā arī visas izmaksas, kas saistītas ar iespējamajiem riskiem (piem., tirgus cenu svārstības, vai nekvalitatīvu montāžas darbu veikšana, kas konstatēta pirms pieņemšanas – nodošanas akta parakstīšanas).

3.3. Pretendents ir reģistrēts, licencēts vai sertificēts atbilstoši Latvijas Republikas vai ārvalstu normatīvo aktu prasībām.

3.4**.** Pretendents var balstīties uz citu personu vai apakšuzņēmēju saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šajā gadījumā Pretendents un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. Pretendentam jāiesniedz personas, uz kuru iespējām balstās Pretendents, apliecinājums (brīvas formas), ka tas ir solidāri atbildīgs par līguma izpildi.

* 1. Pieteikumu un finanšu piedāvājumu vai citus piedāvājuma dokumentus paraksta persona, kurai ir pārstāvības tiesības.
	2. Pretendents iesniedz izpildīto darbu sarakstu (3.pielikums), kas apliecina, ka pēdējo trīs gadu laikā un 2023.gadā (līdz pieteikuma iesniegšanas dienai) ir piegādātas un uzstādītas vismaz divas bāzes stacijas, kas nodrošina datu pārraidi un parametru nolasīšanu, izmantojot LoRa WAN standartu.
	3. Pretendents iesniedz bāzes stacijas, uz kuras parametriem balstās, lai izpildītu Pasūtītāja izvirzītās tehniskās prasības, dokumentāciju.
	4. Pretendents, ja vēlas, var iesniegt arī citu informāciju, kas apliecina tā kvalifikāciju (piem., klientu atsauksmes, kvalitātes sertifikātus utt.).

**4. PIEDĀVĀJUMA VĒRTĒŠANA UN LĒMUMA PIEŅEMŠANA**

4.1. Pretendentu piedāvājumus vērtē un lēmumus pieņem sēdē šādos posmos:

4.1.1*.* piedāvājuma noformējuma un iesniegto dokumentu apjoma atbilstību Nolikuma prasībām (3.2., 3.3., 3.4., 3.5. 3.6. un 3.7.punkti);

* + 1. veic Publisko iepirkumu likuma 42.pantā noteiktā izslēgšanas nosacījumu pārbaudi attiecībā uz VID administrējamo nodokļu parādu neesamību;
		2. vērtē finanšu piedāvājumu.
		3. Komisija ir tiesīgā vērtēt Pretendenta kvalifikācijas atbilstību tikai tam pretendentam, kurš iesniedzis piedāvājumu ar viszemāko cenu;
		4. ja pretendents ar viszemāko cenu neatbildīs nolikuma prasībām, Komisija veiks nākamā pretendenta piedāvājuma ar viszemāko cenu atbilstības pārbaudi.
	1. Finanšu piedāvājumu vērtēšanas laikā Pasūtītājs pārbauda, vai Piedāvājumā nav aritmētisku kļūdu. Ja konstatē šādas kļūdas, tās labo. Par kļūdu labojumu un laboto piedāvājuma summu Pasūtītājs paziņo Pretendentam, kura pieļautās kļūdas labotas. Vērtējot Finanšu piedāvājumu, Pasūtītājs ņem vērā labojumus.
	2. Komisija par Pretendentu, kuram būtu piešķiramas līguma slēgšanas tiesības, izvēlēsies Pretendentu, kura piedāvājums atzīts kā piedāvājums ar viszemāko cenu, ar nosacījumu, ka Pretendents un tā piedāvājums atbilst visām Nolikuma prasībām.
	3. Ja Iepirkumu komisija konstatē, ka Pretendenta dokumentos ietvertā informācija ir neskaidra vai nepilnīga, tā pieprasa, lai Pretendents vai kompetenta institūcija izskaidro vai papildina šajos dokumentos ietverto informāciju.
	4. Iepirkuma komisija var pieņemt lēmumu par cenu aptaujas izbeigšanu bez rezultāta, ja nav saņemts neviens piedāvājums vai nav saņemts neviens Nolikumam atbilstošs piedāvājums. Iepirkuma komisija jebkurā brīdī ir tiesīga pārtraukt iepirkuma procedūru, ja tam ir objektīvs pamatojums.

4.7. Pasūtītājam ir tiesības neizvelēties nevienu piedāvājumu, gadījumā, ja Pretendentu piedāvājumi neatbilst Pasūtītāja finansiālajām iespējām.

4.8. Komisija par pieņemto lēmumu par līguma slēgšanas tiesību piešķiršanu vienlaicīgi (vienā dienā) informē visus Pretendentus.

**5. IEPIRKUMA LĪGUMS**

5.1. Līguma slēgšanas sarunas jāveic un līgums jānoslēdz 10 darba dienu laikā no rezultātu paziņošanas par iepirkuma uzvarētāju. Ja līgums no Pretendenta puses netiek parakstīts 10 darba dienu laikā, tad Pasūtītājs uzskata, ka Pretendents ir atteicies slēgt līgumu un rīkojas atbilstoši Nolikumā noteiktajam.

5.2. Līguma projektam (Pielikums Nr.4) būtiski grozījumi nav pieļaujami.